b'\n_START_ARTICLE_\nVirgin Racing\n_START_SECTION_\n2010 m. sezonas\n_START_PARAGRAPH_\nLapkri\xc4\x8dio 17 dien\xc4\x85 Manor ekipa paskelb\xc4\x97, kad vienu j\xc5\xb3 lenktyninink\xc5\xb3 bus vokietis Timo Glockas._NEWLINE_Lapkri\xc4\x8dio 30 d. buvo paskelbta, kad ekipa kei\xc4\x8dia pavadinim\xc4\x85 \xc4\xaf Virgin Racing._NEWLINE_2009 m. gruod\xc5\xbeio 15 d. buvo paskelbta, kad brazilas Lucas Di Grassi tapo antruoju komandos vairuotoju._NEWLINE_Savo komand\xc4\x85 Virgin pristat\xc4\x97 internetu savo svetain\xc4\x97je 2010 m. vasario 3 d. _NEWLINE_Pirmos trejos lenktyn\xc4\x97s komandai susiklost\xc4\x97 labai nes\xc4\x97kmingai - per jas fini\xc5\xa1\xc4\x85 pasiekti sugeb\xc4\x97jo tik vienas j\xc5\xb3 automobilis. Viso sezono metu ekipa kovojo tik su kitomis naujok\xc4\x97mis Lotus Racing ir Hispania Racing. Geriausiais sezono rezultatais buvo 14 vietos pasiektos Lucas di Grassi Malaizijoje ir Timo Glock Japonijoje.\n_START_SECTION_\n2011 m. sezonas\n_START_PARAGRAPH_\nBesibaigiant 2010 m. sezonui 2010 m. lapkri\xc4\x8dio 11 d. kompanija oficialiai pristat\xc4\x97 savo nauj\xc4\x85j\xc4\xaf r\xc4\x97m\xc4\x97j\xc4\x85 Rusijos sportini\xc5\xb3 automobili\xc5\xb3 gamintoj\xc4\x85 Marussia. Pagal kompanij\xc5\xb3 susitarim\xc4\x85 nuo 2011 m. ekipa vadinsis Marussia Virgin Racing._NEWLINE_V\xc4\x97liau kompanija per\xc4\x97m\xc4\x97 visas komandos akcijas ir j\xc4\x85 pervadino \xc4\xaf Marussia F1.'